I 1959 ble Karl Aasland med i Gjestal kommunestyre. Han gikk ut av det da han i 1962 flyttet til Stavanger. Også der ble hans lokalpolitiske karriere kort, bare fra 1965 til 1967. Hans engasjement var i vesentlig grad relatert til meierifaglig aktivitet. Han var formann i fagstyret for Jæren meieriskole Bryne fra 1965 til 1981 og varamedlem til styret for Meierilaboratoriet fra 1962 til 1982. Han var formann i Rogaland meierifolklag fra 1951 til 1954, formann i Rogaland meierilag fra 1954 til 1960 og medlem av rådet for Vestlandske Mjølkesentral fra 1959 til1967. I elleve år, fra 1960 til 1971 var han formann i styret for Rogaland tørrmelk og kasein A/L og fra 1978 til han døde var han medlem av styret for Diplom-is. Karl Aasland ledet Rådet for Næringsmiddelforskning fra 1980 til 1981 og var medlem av Norges Landbruksvitenskapelige forskningsråd fra 1980 til han døde i 1982.